জওহরলাল নেহরু বিশ্ববিদ্যালয়
জওহরলাল নেহরু বিশ্ববিদ্যালয় (আরবি: جامعة جواهرلال نهرو, ইংরেজি: Jawaharlal Nehru University, হিন্দি: जवाहरलाल नेहरू विश्वविद्यालय, উর্দু: جواہر لال نہرو یونیورسٹی‎‎) ভারত-এর নতুন দিল্লি'র দক্ষিণাংশে অবস্থিত একটি কেন্দ্রীয় বিশ্ববিদ্যালয়। এটি বিজ্ঞান, সামাজিক বিজ্ঞান, মানববিদ্যা, আনর্জাতিক অধ্যয়ন প্রভৃতি বিষয়ে উচ্চ মানের শিক্ষা ও গবেষণায় সমগ্র ভারতের নেতৃস্থানীয় প্রতিষ্ঠানগুলির অন্যতম। জাতীয় মূল্যায়ন এবং স্বীকৃতি পরিষদ/National Assessment and Accreditation Council(NAAC)-এর জুলাই ২০১২-র সমীক্ষা অনুযায়ী জেএনইউ ভারতের সেরা বিশ্ববিদ্যালয়। ২০১৭ সালে ন্যাশনাল ইন্সটিটিউশন রেঙ্কিং ফ্রেমওয়ার্ক/ National Institutional Ranking Framework (NIRF) কর্তৃক সার্ভেতে ভারতের শীর্ষস্থানীয় বিশ্ববিদ্যালয়গুলির মধ্যে দ্বিতীয় স্থান অধিকার করেছে। ইতিপূর্বে তাদের নিকট জেএনইউ তৃতীয় স্থানে ছিল। একই বছরে জাতীয় মূল্যায়ন এবং স্বীকৃতি পরিষদ (NAAC) ঘোষণা করে যে, তাদের নিকট জেএনইউ "A" থেকে "A++" গ্রেড-এ পৌঁছেছে।